Proorociile schimonahiei Nila - 10 ani de la 


adormire (6 martie): “MAI INTAI DE TOATE, 
RUGACIUNEA!” 

urma, Sfintii - prietenii lui Dumnezeu, prietenii nostri, Vremurile in care traim Print 


"Maica descoperea ceea ce vedea cu ochii duhovniceşti nu pentru a 
înspăimânta, ci pentru a întări în credinţă şi în nădejde în mila Domnului. Ea 
neincetat spunea că Domnul nu-i va părăsi pe cei credincioşi Lui şi-i va 
hrăni în vremea foamei, îi va mângâia în scârbe, îi va adăposti, îi va 

îngrădi în necazuri şi îi va ajuta cu vrednicie să treacă prin orice 
chinuri, prigoane şi munci". 

“Calea vieții schimonahiei Nila (Evdokia Andreevna Novikova), cunoscută de 
mulţi dreptmăritori creştini din toate colţurile Rusiei, s-a sfârşit la 6 martie 
1999. Harismele dăruite de Domnul stareţei - înainte-vederea, proorocia, 
sfatul înţelept, vindecarea bolilor, mângâierea - sunt confirmate de creştinii 
care îi cereau ajutor şi sfat. Cu ochii săi duhovniceşti ea străvedea sufletul 
omului, întreaga lui viaţă, atât prezentă, cât şi trecută şi cea viitoare. Anume 
de aceea, era atât de eficient ajutorul ei acordat oamenilor care ieşeau 
din chilia maicii mângâiaţi, încurajați şi înaripaţi. 


Odată au întrebat-o pe maica dacă nu este târziu să fie astăzi înălțate 
biserici noi, la care ea a răspuns: 


- Deja ieri era târziu. însă Domnul a mai prelungit vremea pentru Rusia. 


Şi, în general, maica nu o dată zicea că Domnul poate amâna împlinirea 
proorociilor. Mult depinde de noi, credincioşii, de dispunerea noastră 
spre rugăciune, de pocăință, de nevoinţa pentru curățirea noastră. 


Cu jumătate de an înainte de moartea sa, maica a spus că în ziua a patruzeci 
şi una după moarte va veni miliția (poliţia) şi nimic nu va mai putea fi luat. 
De aceea, ea a binecuvântat ca totul să fie împărţit, până la ultimul lucru, ca 
la venirea gărzii de miliţie casa să fie goală. Astfel s-a şi întâmplat în 
continuare. 


Cyimonaynna Hiara 


iii asi Viaica Nila vorbea despre necesitatea rugăciunii neîncetate 


oriunde te-ai afla - la serviciu, la odihnă, în mijloacele de transport. 


- În mâini — lucrul, iar pe buze rugăciunea. Mai întâi de toate, 
rugăciunea, fiicelor! 


Despre importanţa rugăciunii, ea spunea aşa: 


- Lumea se ţine cu rugăciunea. Dacă măcar o oră va înceta 
rugăciunea, şi lumea va mai înceta să existe. Şi mai ales este nevoie 
de rugăciunea de noapte. Ea îi este plăcută lui Dumnezeu mai mult 
decât celelalte. 


- Cea mai mare şi mai grea nevoinţă este a te ruga pentru oameni. 
Trebuie să fii răbdător, să te rogi, să te nevoieşti, fără a te lăsa 
influenţat de ceva, oricât ai fi de certat şi bârfit. Există bârfire din 
stânga, de la cel viclean, dar există şi din dreapta - de la cei 
apropiaţi. Ambele sunt grele, dar sunt folositoare şi chiar 

necesare. Toate cele ce ni se trimit trebuie să le împlinim înaintea 
Ochiului lui Dumnezeu, cu gândul la Maica Domnului, cu inima spre 
Dumnezeu. Nu e nevoie de nevoinţă exterioară, ci, mai mult ca orice, 
de curățirea inimii. Să nu-ţi permiţi niciun fel de viclenie, să fii 
deschis cu oamenii. Şi să nu-ţi închipui nimic despre tine. 


Într-o noapte, maica le-a trezit pe fiicele sale duhovniceşti cu cuvintele: 
- Fiicelor, a început războiul! Trebuie să ne rugăm, scu laţi-vă! 


Dimineaţa, la televizor, la radio şi în ziare au anunţat că au început acţiuni 
militare în Cecenia (anul 1994). 


Odată, la maica Nila a sosit o călugăriţă din Siberia. În timpul zborului, au 
fost defecţiuni la motorul avionului. Maica Nila i-a spus: 


- Mai mult să nu zburaţi cu avionul, acum nu mai există nicio siguranţă. Mai 
bine călătoriţi cu trenul. 


Una dintre fiicele duhovniceşti ale maicii a întrebat dacă se poate merge în 
pelerinaj în Ţara Sfântă şi aceasta i-a răspuns: 


- Nu ai ce face acolo! Pelerinii ruşi de astăzi au pângărit Pământul 
Sfânt şi atât de mult au păcătuit acolo, încât acum trebuie să meargă 
pe la locurile noastre sfinte să se pocăiască şi, prin rugăciuni, să-şi 
spele păcatele. Nu binecuvântez să pleci încolo! Câte locuri sfinte sunt în 
Rusia pe care nu le-ai vizitat! Cuviosul Serghie nu a fost în Jara Sfântă, 
însă cu rugăciunile lui s-a sfinţit pământul Rusiei. împărăţia cerurilor este 
înăuntrul nostru - şi Domnul trebuie să trăiască în noi. De 

aceea, Ierusalimul trebuie să fie în inima noastră, în interiorul nostru. 
Domnul nu ne-a lăsat poruncă să călătorim în Ţara Sfântă. Iată unde 


sunt la noi Ierusalimul şi Ţara Sfântă - zicea maica, arătând spre 
inimă. 

Dar cuvintele acestea ale maicii nu vorbesc despre faptul că ea nu 
binecuvânta pelerinajele. Apropiaţii ei îşi amintesc un caz. A venit la maica o 
tânără nevastă însărcinată, în a cărei familie era o situaţie dificilă. Maica a 
mângâiat-o, spunându-i că totul va fi bine, se va naşte un fiu, după care, pe 
neaşteptate, a binecuvânta t-o să plece la Ierusalim. După cuvântul stareţei, 
femeia s-a aflat în Oraşul Sfânt în zilele Pascale, asistând şi la pogorârea 
Luminii Sfinte la Mormântul Domnului. După pelerinaj, situaţia din familie s-a 
ameliorat şi ea a născut cu uşurinţă, precum i-a şi prezis maica. 


Cu multă durere vorbea maica despre femeile şi fetele care umblă în 
pantaloni: 


- Nu este permis femeilor să îmbrace haine bărbăteşti, şi bărbaţilor — 
femeieşti. Pentru aceasta vor da răspuns înaintea Domnului. Singure nu 
purtaţi şi pe celelalte opriţi-le. Trebuie să ştiţi că femeile care poartă 
pantaloni, în războiul viitor, vor fi recrutate în armată şi puţine se vor 
întoarce vii. 


In timp ce maica pronunţa aceste cuvinte, o femeie dintre cele prezente s-a 
gândit: „Ce este rău în faptul că eu lucrez în grădină fiind îmbrăcată în 
pantaloni, doar aşa-i mult mai comod?". Maica imediat a reacţionat la acest 
cuget: 


- Şi tu în grădină umbli în pantaloni, nu face aceasta, vei răspunde în mod 
deosebit. 


Când a fost botezat un prunc nou-născut, stareţa Nila i-a spus naşei: 


- Aveţi grijă de el, de la doisprezece ani va trăi fără mamă. Maica mai 
spunea: 


- Este de nepermis să-ţi părăseşti copiii. Oamenii nu înţeleg ce necaz 
mare este acesta, nu vor să se pocăiască şi să se indrepte. Va trebui 
cu sânge să-şi spele aceste păcate. Nu se poate să abandonezi copiii, 
mamele sunt datoare să-şi hrănească pruncii. 


(a) 
Maica spunea: 
- Unde este sfințenie, acolo se bagă şi necuratul. 


Maica prezicea că vor veni timpuri când pe creştini, ca şi în zilele revoluţiei 
din octombrie, îi vor întemniţa în închisori, rezervaţii şi îi vor îneca în mare. 


- Atunci când vor începe prigoanele asupra creştinilor, grăbiţi-vă să 
plecaţi în exil cu primul şuvoi, faceţi-vă luntre şi punte, dar să nu 
rămâneţi. Cei care vor pleca primii se vor mântui. Toate acestea le 
veţi vedea cu ochii voştri, generaţia voastră va întâlni venirea lui 
antihrist. Copilaşii mei, cât de milă imi este de voi - plângea maica spunând 
acestea. Dar adăuga: totuşi, slavă Domnului pentru toate! 


Un preot i se mărturisi maicii: 
- Maică, eu sunt slab, mi-e frică de ziua venirii lui antihrist. 
- Nu te teme, vei ajunge până atunci, însă nu vei îndura greutăţi. 


Maica nu o dată vorbea despre viitoarele încercări, spunând că în vremurile 
instaurării lui antihrist oamenilor le vor fi aplicate torturi de care din veac nu 
s-a mai auzit. Insă maica descoperea ceea ce vedea cu ochii 
duhovniceşti nu pentru a înspăimânta, ci pentru a întări în credinţă şi 
în nădejde în mila Domnului. Ea neîncetat spunea că Domnul nu-i va 
părăsi pe cei credincioşi Lui şi-i va hrăni în vremea foamei, îi va 
mângâia în scârbe, îi va adăposti, îi va îngrădi în necazuri şi îi va 
ajuta cu vrednicie să treacă prin orice chinuri, prigoane şi 
munci.Amintindu-şi în aceste cazuri cuvintele psalmistului David: Nu se vor 


ruşina în vremea cea rea şi în zilele foametei se vor sătura (Psalm 36: 19). 


- Toate îmi sunt cu putinţă întărindu-mă întru Domnul. Şi nu vă 
înspăimântați de nimic, copii, nu vă temeţi de ceea ce se va 

întâmpla, sau se poate întâmpla, sau trebuie să se întâmple după proorociile 
oamenilor lui Dumnezeu. Domnul este mai puternic decât toţi şi decât 
toate. El ne va da ajutor în încercări, ne va da putere de a răbda şi ne 


va smeri la vremea cuvenită. Se cere doar să fim ascultători ai voii 
Sale sfinte. Rugaţi-o pe Apărătoarea noastră osârdnică şi ea nu vă va 
lăsa. 


Odată, faţa maicii a căpătat brusc o expresie amenințătoare de parcă ar fi 
văzut cu ochii săi duhovniceşti ceva înspăimântător. Ea a lovit de câteva ori 
cu varga în podele, zicând: 


- Uite ce au mai inventat! Pruncilor să le pună pecetea lui antihrist! Îngerul îi 
va răpune pe cei care se vor încumeta să facă aceasta! 


într-o zi, maica Nila şi-a cuprins capul cu mâinile şi a exclamat: 


- Vai, ce se va întâmpla! Ce va fi cu Rusia şi cu noi toţi?! A repetat aceasta 
de câteva ori, apoi, liniştindu-se, a zis: 


- Nu, n-am să vă povestesc nimic, Domnul nu binecuvântează. 
Apoi, adresându-se către cei din chilie, adăugă: 


- Trebuie să aveţi grijă ca locuinţa să vă fie în apropierea bisericii. Numai 
aşa vă veţi mântui.Când vă este greu acasă - fugiţi la biserică. 


Cu ochii duhovniceşti, maica vedea că generaţia actuală şi cea care o va 
urma vor avea de înfruntat încercări şi necazuri mult mai grele. Deseori ea 
povestea despre propria experienţă de supravieţuire în condiţiile foamei din 
lagăr, când nu exista nici cea mai mică rezervă de hrană: 


- Cât e de groaznic să înduri foamea, să nu dea Domnul să treceţi prin 
aceasta. În lagăr aproape că nu vedeam pâine. Când am ieşit în libertate, mi 
se părea că niciodată nu mă voi mai sătura de pâine. Dar foametea va veni. 
În anii copilăriei în Ucraina, se întâmpla să priveşti în jur şi până la orizont să 
vezi grâne, spice pline, unul ca unul. Vântul bate şi ele, ca valurile mării, se 
unduiesc până la orizont. Niciun fel de buruiană nu era printre ele. Iar astăzi, 
dacă priveşti, până la orizont vezi doar buruieni. Au lăsat pământul de 
izbelişte, iar el este hrănitorul nostru. Trebuie ca toţi să muncească 
pământul: oamenii vor fi nevoiţi să răspundă pentru faptul că au 
părăsit pământul. Foamea va veni pentru aceea că pământul zace în 


paragină.Dacă aveţi un lot, fiecare colțişor al lui trebuie să fie prelucrat şi 
semănat şi pământul vă va ajuta să rezistaţi în vremea foamei. Sădiţi 
cartofi, legume pe toate parcelele care vi se vor oferi, creşteţi găini. 
Când va fi greu, veţi mânca cartofi cu castraveți. 


- Rezervele nu vă vor salva, deoarece foametea nu va începe brusc. Din 
an în an va fi tot mai greu, recolta va scădea, tot mai puţin pământ va 
fi prelucrat. Toţi trebuie să se îngrijească să fie mai aproape de 
pământ, în oraşele mari viaţa va fi deosebit de grea.Foamea va fi atât 
de groaznică, încât oamenii vor da buzna prin case în căutare de ceva 
alimente. Vor sparge geamurile şi uşile, vor ucide oameni pentru 

hrană. Mulţi vor purta în mâini arme şi viaţa omului nu va mai avea 
nicio valoare. 


- La venirea lui antihrist se va lăsa aşa o foamete, încât se vor epuiza 
cerealele. Trebuie să pregătiţi flori de tei, urzică şi alte ierburi, să le 
uscați şi apoi să faceţi din ele ceai — această fiertură va fi de ajuns 
pentru hrană. 


Maica spunea că, la sfârşitul vremurilor, în locul Petersburgului, va fi mare. 
Moscova parţial se va prăbuşi, în subterana ei se află multe goluri. Iar când 
au întrebat-o despre casa şi orăşelul în care locuieşte, ea a răspuns: 


- Din orăşel nu va rămâne nimic. Va rămâne căsuţa mea şi incă una. Va fi 
război, distrugeri, insă căsuţa mea nu va fi distrusă. Eu nu voi vedea acestea, 
iar voi o să le vedeţi. Iată, drumul spre Egorievsk va rămâne şi căsuţa mea, 
și nu-i nimic lângă ea. În timpul războiului, orăşelul va fi distrus. 


- Sosi-va timpul când chinezii vor năvăli asupra noastră şi tuturor le 
va veni foarte greu.Aceste cuvinte maica le-a repetat de două ori. 


- Copilaşi, am văzut un vis. Va fi război. Doamne, adolescenţii, de la 
paisprezece ani, vor fi recrutaţi şi trimişi pe front. Acasă vor rămâne 
doar copiii şi bătrânii. Soldaţii vor umbla din casă în casă, îi vor 
mobiliza pe toţi şi-i vor goni la război. Vor domni jaful şi nelegiuirile 
celor înarmaţi şi pământul va fi împre surat cu cadavre. Copilaşii mei, 
cât de milă îmi este de voi! - de multe-multe ori repeta maica. 


Dintre toţi sfinţii, maica îl iubea cel mai mult pe Sfântul apostol şi 
evanghelist Ioan Teologul. Ea spunea că sfântul iubeşte Rusia şi că el 
va veni la noi în vremurile lui antihrist. Unui fiu duhovnicesc maica i-a 


dat o astfel de rugăciune: 


Doamne, fie voia Ta întru mine, păcătosul, în toate căile vieţii. Ajută-mi 
să-i rămân credincios Jie până la sfârşit. Preasfântă Născătoare de 
Dumnezeu, mântuieşte-mă pe mine, păcătosul. Sfinte apostole Ioan 
Teologul, fii îndrumătorul meu, fii mijlocitor şi rugător pentru mine 
înaintea Domnului şi a Preacuratei Sale Maic. 


(in: “Staretii despre vremurile de pe urma", Manastirea Sfintii Arhangheli_ 
Mihail si Gavriil, Petru-Voda, 2007) 


Din aceeasi carte, mai puteti citi: 


e Din profetiile mai putin cunoscute ale sfintilor (I) - "Vor veni. 


vremuri cand ortodocsii vor fi invrajbiti intre ei...” 


e Din profetiile mai putin cunoscute ale sfintilor (II): "Noi 


alegem crucea!” 


e Viziunile Staretului rus Antonie (I) 


«e A doua viziune a Staretului Antonie. Invataturi 


«e EVREMEADE A STRANGE RANDURILE 


e Sfantul Nou-Mucenic Tar Nicolae al II-lea mult-patimitorul - 


sensul proniator al unei reabilitari 


25 Comentarii » 


25 Raspunsuri to “Proorociile schimonahiei Nila - 10 ani de la adormire 
(6 martie): “MAI INTAI DE TOATE, RUGACIUNEA!”” 


1. pe 06 Mar 2009 la 13:26 Jianu Liviu 


Darul 

De-mi va fi dat, sa o astept, batran - 
Din neputinta, boala, si amar , 

Necum voi vrea spre maine s-o aman - 
Imi va fi moartea scumpa, ca un dar - 
Si-n asteptarea-i, nici memoria nu 

Va sa-si aduca viata mea, aminte - 

De voi mai auzi, adu-mi aminte tu 
Daca am fost, sau nu, in ea, cuminte - 
Si trupul meu ma va trada, incet, 

Sau eu, pe el, corabie-n naufragiu, 
Imi voi fi, poate, ultimul poet 


Ce-a scris carnagiul lumii, ca adagiu - 


Un les printre legume, meditand, 

Sau o leguma printre lesuri care 

Pe scara vietii, vin mereu, pe cand 
Nestiutor, se naste, si se moare - 
Cititi-mi, chiar de nu aud deloc - 

In lume, cineva, tot va aude - 

Si mirosind aceste flori, prea crude, 
Copiii-s isi vor vedea, uitand, de joc... 


6 martie 2009 


2. pe 06 Mar 2009 la 13:35 +NICULINA 


M-a impresionat...! Si pt ca tot veni vb de "vremurile din urma”, ar trebui 
sa ne reamintim derularea martirajului Sf.Brancoveni... 

"Moartea lor a fost transformata intr-un spectacol cu tobe si trambite ! 
Mergeau desculti, cu capul descoperit,:un pusti de 12 ani, cu fratii lui si 
cu batranul lor tata, care in acea zi implinea 60 de ani. 

Batranul Brancoveanu decapitat DE ZIUA LUI, dupa trei luni de tortura...! 
(de ce nu se face filmul asta?) Un sfert de oara a durat totul !Dupa acea 
CRIMA, Gazetta de France a scris: "A fost decapitat un domnitor valah, pt 
ca nu si-a platit datoriile...” Ei nu aveau nici o treaba cu marturisirea Lui 
Hristos! 

Inainte sa inceapa decapitarea...(lucru pe care poporul roman ar trebui sa 
si-l reaminteasca, sa priveasca la ce credinta a avut Brancoveanu si l-a 
faptul ca a aparat Ortodoxia cu pretul vietii lui si al copiilor lui!)...le-a 

zis :"“Stati tari,nu luati seama la moarte! Priviti la Mantuitorul nostru, 
Iisus Hristos!” Din clipa aceea s-a inceput masacrul...! 

A fost o pauza la micutul Matei,caruia i-a fost frica! Copilul acesta,Matei,a 
zis:” Nu pot!” Si atunci tatal lui,batranul voievod i-s spus:"NEAM DE 
NEAMUL NOSTRU NU S-A DEZIS, DACA E SA MORI DE MII DE ORI SAO 
FACI DAR, SA NU TE DEZICI!” Si in clipa aceea,(un scurt circuit a facut 


coloana vertebrala dainuirii neamului romanesc)micutul Matei, s-a uitat la 
calau si a zis:” Loveste, vreau sa mor crestin!” 

(la numai 12 ani, ce tarie a avut!) 

Pe urma le-a taiat capul si i-a aruncat in Bosfor! O mizerie istorica! 
Privindu-l pe Brancoveanu, pe acest Matei, care este sfant, si privindu-l si 
pe Imparatul Constantin Cel Mare(care in ajunul unei batalii a vazut pe 
cer o cruce si a auzit un glas: "Prin acest semn vei birui!”)vedem de fapt 
cele trei faclii ale neamului romanesc! 

Restul e o figuratie istorica destul de penibila,incalcita in concepte! 

De ce-i sarbatorim pe Brancoveni?Putem sa-i scoatem din fiinta noastra? 
Haideti de maine sa-i relatvizam si pe ei si sa ne luam dupa Gazetta de 
France.Eu nu pot sa o iau dupa Gazetta de France, o iau dupa 
Brancoveanu ! 

Un copil va intoarce multa lume, acest Matei, care este SFANT si care a 
zis: "Vreau sa mor crestin,loveste!” 

Eu pot sa privesc Europa,Statele Unite,lumea intreaga si sa zic:"Vreau sa 
mor crestin, loveste!” ACESTA ESTE TESTAMENTUL POPORULUI ROMAN 
SI ACEASTA ESTE CONDITIA DAINUIRII LUI! 

Important este ca oamenii sa se roage! Omul, in genunchi in fata Lui 
Dumnezeu,este mult mai mare. Si, daca stai in genunchi in fata Lui 
Dumnezeu,poti sa te ridici in picioare in fata intregii lumi si sa o infrunti!” 
(Dan Puric_"“Cine suntem”) 

Numai bine! 


3. pe 06 Mar 2009 la 13:46 4denisa 


fara comentarii... 


4. pe 06 Mar 2009 la 14:26 Laurentiu 


Doamne ajuta! 
Si Cuviosul Paisie Aghioritul spunea ca rusii vor incepe/intra in razboi! 
Dar se pare ca despre Romania nu sunt prea multe proorocii? 


Sau poate ca sunt dar nu se stie prea multe! 


Singurele proorocii pe care le stiu sunt cele de la Parintele Arsenie Boca! 


Ca multi vor pleca din tara dar putini se vor intoarce, va veni vremea 
cand vor vrea sa se intoarca si nu vor mai putea ca Romania va fi 
inconjurata de flacari! 


Am mai auzit de la Parintele Cleopa ca el cand a fost in pustie manca un 
cartof pe zi dar va veni vremea cand noi vom dori unul la saptamana si 
nu-l vom avea! 


Profeţie despre România, din cartea”HRISTMOS”, descoperirea fericitului 
Agatanghel, de Zosima, tradusa in Man. Neamt, anul 1905: 


http://bataiosu.wordpress.com/2009/01/22/profetie-despre-romania-din- 


carteahristmos-descoperirea-fericitului-agatanghel-de-zosima-tradusa-in- 


man-neamt-anul-1905/ 


Si cea de pe site a Mitropolitului 
Varlaam :http://www.razbointrucuvant.ro/2007/08/28/despre-vremurile- 


din-urma-si-caderea-crestineasca-a-moldovei/ 


Mai stiti si alte proorocii ale Sfintilor cu privire la Romania? 


5.  pe06 Mar 2009 la 17:15 4Mihai 


NOU PROTEST TRIMIS AUTORITATILOR: 
http://victor-roncea.blogspot.com/2009/03/nou-memoriu-catre-guvern- 
in-urma-unui.html 


6. pe 06 Mar 2009 la 22:16 Robert 


Mai mereu aud despre diferiti cuviosi / sfinti vazatori cu Duhul , insa toti 
au plecat la Domnul (mai recent sau nu, oricum, toti din '90 incoace). 


Chiar nu zice nimeni de cineva in viata vazator cu Duhul, la care sa 
mergem cum mergea lumea la Parintele Paisie Aghioritul ? 


Unde putem intreba / afla despre astfel de parinti in viata ? 


7. pe 06 Mar 2009 la 23:18 admin 


S-ar putea sa gasesti aici un raspuns, draga 
Robert:http://www.razbointrucuvant.ro/2009/02/23/in-zilele-cele-mai- 
de-pe-urma-adevaratii-slujitori-ai-lui-hristos-se-vor-ascunde-de-oameni/ 


Pe de alta parte... darul inainte vederii nu este ceva pe care sa-l posede 
un sfant automat si sa-l aiba, asa zicand, la discretia sa, ci Domnul ii da 
sa vada cand si ce voieste El. Pe de alta parte, nici omul lui Dumnezeu nu 
se afla neaparat si in permanenta, mai ales cand este asaltat de oameni, 
in aceeasi stare foarte inalta si “subtire” a duhului. Ceea ce vreau sa 
spun este ca darul acesta cu siguranta exista si lucreaza si astazi prin 
oamenii lui Dumnezeu, dar nu magic si nu neaparat cand vrem noi, nu 
apasand pe un buton si punand un “oracol” sa vorbeasca cele 
dumnezeiesti. Mai trebuie insa sa fim si noi pregatiti sa-l recunoastem si 
sa-l ascultam. Nu cumva pe aici se afla marea problema? 


8. pe 06 Mar 2009 la 23:50 +Magda 


“Uite ce au mai inventat! Pruncilor să le pună pecetea lui antihrist! 


| 


Îngerul îi va răpune pe cei care se vor încumeta să facă aceasta!” - ceea 


ce se si intampla - de altfel - in America! 


Iar ca ticalosia lor sa fie maxima, nici macar nu se mai asteapta sa 
creasca, sa aiba discernamant, sa hotareasca in deplina cunostinta de 
cauza...ori, intariti in credinta si sfatuiti de parinti sa refuze acceptand 
martiriul ca Matei cel mic al lui Brancoveanu! Cati parinti vor avea curajul 
- tocmai din dragoste pentru sufletele copiilor lor, pentru mantuirea lor - 
sa-i lipseasca d.p.d.v. lumeste de ceea ce-ti ofera viata aici?! Baniesc ca, 
vor reusi doar cei credinciosi cu adevarat si care, isi vor fi imbisericit 
copiii de mici avand drept pavaza Darul Sf.Duh. 


9. pe 07 Mar 2009 la 15:32 Robert 


Qadmin 


Cred ca sunt unii sfinti la care se merge asa precum zici (de ex Parintele 
Paisie asa a fost. Din ce am citit, lumea facea coada acolo pt tot felul de 
probleme si nu pleca nimeni neajutat). Insa lucrarea altora este ascunsa 


si, ce imi pare rau este ca, abia dupa ce pleaca la Domnul incep sa se 
auda de ei , desi persoanele care marturisesc harismele acestora stiau 
inca din timpul vietii lor ca sunt oameni harismatici. 

Deci nu e vorba ca nu recunoastem astfel de lucrari ci ca nu zice nimeni 
nimic despre asa ceva decat dupa ce ei (sfintii) pleaca la Domnul. Iar 
daca ei nu zic despre asta, doar printr-o minune ii gasesti de unul singur 
(mergand la locul unde traieste). 


10. pe 07 Mar 2009 la 18:40 #Emil. 


"Fiţi sfinţi căci Eu sunt sfânt”.-porunca lui Dumnezeu pentru toţi 
oamenii... 


11. pe 08 Mar 2009 la 20:40 zun_pacatos 


DOAMNE AJUTA! 


Scriu aceste randuri pentru a va informa ceea ce se petrece si in zona 
marii Egee unde conflictele se pot izbucni oricand. 


Am citit in ultimele zile informatii interesante,in special in ziarele sau 
forumurile grecesti unde se pot afla multe lucruri interesante despre ceea 
ce se intampla in grecia sau in lumea intreaga. 


Pentru moment transcriu un mesaj scris in greaca pe un forum 
ortodox(http://forum.christian-orthodox.gr/viewtopic.php? 
f=2&t=141&start=5430) unde se dezbat multe probleme: H AAEAQH 
MOY AOYAEYEI 2TA [PAQEIA ZKAMABENITH 2TO KEPATZINI 

THN POTHZA ZHMEPA K MOY EINE OTI HPOE AMIO TA KENTPIKA ENTOAH 
MEXPI 18 MAPTIOY NA EXOYN TO IIENTATIAMAAZIO YAIKO 
ANOOHKEYMENO ATI OTI 2YNHOQ2Z 

AEN ZEPQ AN AYTO AEEI TINOTA 

EYXAPIZTO 

Cu ajutorul lui translate google „am reusit sa traduc . 

In acel mesaj spune ca un super-market foarte important din Grecia 
„numit Sklavenitis(Un fel de Metro sau Carrefour in Romania) si-a marit 
de 5 ori depozitul de alimente. Pentru inceput am crezut ca este normal 


cand Pastele se apropie. Dar de 5 ori ?! cu o luna inainte de paste si mai 
ales in criza asta financiara cand lumea cumpara din ce in ce mai putin... 
In zilele trecute am citit in ziarele straine cum ca Turcia va organiza „din 
14 martie pana la 30 martie, exercitii militare impreuna cu alte 4 tari din 
occident. In Grecia nu exista o zi in care un ziar sa nu scrie despre 
problemele pe care le face Turcia Greciei. Este posibil ca acel 
supermarket sa stie ceva si se pregateste pentru un eventual razboi intre 
Grecia si Turcia. 


Apoi un alt mesaj care spune ceva, mai ales dupa ce afli de decizia luata 
de acel supermarket.http://troktiko.blogspot.com/2009/03/blog- 
post_9557.html 


Acolo spune ca Sambata,7 martie,adica ieri, au sunat sirenele anti- 
rachete desi de la al doilea razboi mondial pana acum, in orasul Atena 
sirenele nu au mai sunat. 


Doamne Iisuse Hristoase „Fiul lui Dumnezeu milueste-ne pe noi pacatosii 
si Maica Domnului sa ocroteasca poporul roman si celelalte popoare 
ortodoxe. 


12. pe 09 Mar 2009 la 13:26 4NICULINA 


Raportat la ce a scris, cel care se autointituleaza ,”un pacatos”...! 
Poate nu mai rationez bine dar,imi este mai frica de actele biometrice 
decat de un razboi nuclear! Pt ca la prima varianta este in joc sufletul 
meu, pe cand la a doua doar trupul! 

Numai bine! 


13. pe 09 Mar 2009 la 14:10 +Magda 


(ONICULINA 


Eu - in schimb - nu ma tem de razboiul nuclear cat de cel biometric; cel 
‘nuclear’ te trimite fie in lumea dreptilor sau a pacatosilor (depinde! cum 
te-a prins moartea: spovedit, impartasit, impacat cu lumea, cu tine 
insuti, cu Dumnezeu...) in schimb cel biometric te trimtite in lumea 


umbrelor si de-aici in Iad fiindca - in timp de pace - multi vor gasi 
indreptatiri, motivatii - care mai de care - ce nu pot face pace cu sufletul 
tau afierosit de la Botez lui Dumnezeu! Si-atata timp cat nu exista razboi 
"in afara’ cel dinlauntru - poate! - va ceda lesne privind drept ‘model’ 
ceilalti care vor dori sa fie ‘asezati’ in lumea asta, sa aiba ce sa aiba sa 
manance ei, si copii lor! 


Razboiul este infricosator dar...vorba lui Petre Tutea: 'Eu cred că războiul 
nu e făcut de oameni; e mult prea serios. Îl face Dumezeu. Cum ne dă si 
cutremure, ne dă si război.’ iar in privinta noastra, a neamului nostri de 
'caldicei' numai un razboi sau un cutremur - la scara larga - mai scoate 
romanul din letargie si buna-placere... comoditate! Mi-ar fi placut - spre 
exemplu - sa fim ca grecii sau ca macedo-romanii care, (tot vorba lui 
Petre Tutea in dialog cu Marin Preda) erau adevarati! Adica: ` Mă întreba 
Marin Preda cum era cu macedoromânii si i-am zis: domnule Preda, 
macedoromânii nu sînt români, sînt super-români, români absoluti. Atit 
de năpăstuti si goniti, au instinct national de fiară bătută. Iar eu si 
dumneata pe lingă ei, avem fortă domestică de rate. Măcăim. Am stat cu 
macedoromâni în temnită. Îi băteau pînă îi omorau, dar nu declarau 
nimic. Au o bărbătie perfectă.” Ce mi-ar fi plactu sa fim si noi, ca natie 
barbatosi, tari in credinta, neclintiti... 


14. pe 09 Jun 2009 la 23:45 Război întru Cuvânt » Vladica Antonie Marturisitorul despre_ 
veacul rabdarii si veacul prigoanei 


[...] Proorociile schimonahiei Nila - 10 ani de la adormire (6 martie): 
"Mai intai de toate, rugaciunea!... [...] 


15. pe 26 Jun 2009 la 04:50 Război întru Cuvânt » Parintele Ioan Krestiankin (1910- 
2006) despre totalitarismul european si despre "al optulea sinod” 


[...] Proorociile schimonahiei Nila - 10 ani de la adormire (6 martie): 
"Mai intai de toate, rugaciunea!... [...] 


16. pe 20 Jul 2009 la 22:48 Război întru Cuvânt » DESPRE EPOCA LUI ANTIHRIST SI 
REVENIREA PROROCULUI ILIE, CA „AL DOILEA INAINTEMERGATOR AL VENIRII LUI 
HRISTOS” 


[...] Proorociile schimonahiei Nila - 10 ani de la adormire (6 martie): 
"Mai intai de toate, rugaciunea!... [...] 


17. pe 27 Jul 2009 la 22:48 4Război întru Cuvânt » EPISTOLA UNUI SFANT 
CONTEMPORAN: "Pregatiti-va, dragii Bunelului, pregatiti-va...” 


[...] Proorociile schimonahiei Nila: "Maica spunea că, la sfârşitul 
vremurilor, în locul Petersburgului, va fi mare. Moscova parţial se va 
prăbuşi, în subterana ei se află multe goluri. Iar când au întrebat-o 
despre casa şi orăşelul în care locuieşte, ea a răspuns: [...] 


18. pe 28 Jan 2010 la 12:15 4Război întru Cuvânt » “Sa nu ne ingaduim naivitatea, sa nu 
dormim in opinci”. CLARIFICARI SI AVERTISMENTE NECESARE PRIVIND PROFETIILE SI 


FALSELE PROFETII APOCALIPTICE 


[...] "Domnul nu-i va parasi pe cei credinciosi Lui si-i va hrani in vremea 
foamei...” [...] 


19. pe 04 Mar 2010 la 21:06 diana 


@ lauretiu 
parintele Arsenie Boca are multe profetii despre Romania. 
Qrobert 


parintele Iustin Parvu are darul inainte-vederii, si foarte multa lume 
crede ca si parintele Arsenie Papacioc. 


20. pe 04 May 2010 la 21:53 #Război întru Cuvânt » UN PETEC DIN CERUL INIMII AVVEI 
SELAFIIL SIBERIANUL: "Avem nevoie de cat mai multa rugaciune!” 


[...] Proorociile schimonahiei Nila: "Mai intai de toate, rugaciunea!” [...] 


21. pe 07 Jun 2010 la 06:24 4Război întru Cuvânt » PARINTELE DIONISIE IGNAT DESPRE- 
VREMURILE DIN URMA SI ANTIHRIST (III): “Sa facem rabdare si sa ne pregatim, mai 
cu seama noi, poporul român!” 


[...] Proorociile schimonahiei Nila: "Mai intai de toate, rugaciunea!” [...] 


22. pe 13 Jun 2010 la 19:09 4Război întru Cuvânt » Omilia Mitropolitului Augustin despre_ 
ADORAREA MAMONEI SI INCREDINTAREA IN MANA LUI DUMNEZEU 


[...] MAICA NILA: "Domnul nu-i va parasi pe cei credinciosi Lui si-i va 
hrani in vremea foamei&+ 8230... [...] 
23. pe 16 Jun 2010 la 14:33 Război întru Cuvânt » Sfaturi duhovnicesti de la MAICA 


MACARIA (t11 iunie 1993): "ORICE S-AR INTAMPLA, ROAGA-TE INTOTDEAUNA 
DOMNULUI, NU LUA IN SEAMA NIMIC ALTCEVA!” 


[...] Proorociile schimonahiei Nila: "Mai intai de toate, rugaciunea!” [...] 


24. pe 17 Jun 2010 la 19:22 Război întru Cuvânt » Din cuvintele prorocesti ale Cuvioasei 
schimonahii Macaria: "CURAND TOATE VOR VENI UNA DUPA ALTA. DOMNUL STIE CUM 
SA-I ASCUNDA PE AI SAI”. 


[...] Proorociile schimonahiei Nila: "Mai intai de toate, rugaciunea!” [...] 


25. pe 25 Jun 2010 la 04:41 4Război întru Cuvânt » Avva Efrem Vatopedinul: “ATAT CAT. 
AVETI PUTERE, IUBITI RUGACIUNEA!” 


[...] Proorociile schimonahiei Nila: "Mai intai de toate, rugaciunea!” [...] 


